Keskustelu:Laillisuusperiaate

message: Poistin oikeusvoimaa koskevan osion. Se kuuluu omaan artikkeliinsa, jonka ajattelin tehdä tämän jälkeen. Tulin myös kiinnittäneeni huomion käännöksiin muille kielillä ja havaitsin yllätyksekseni, että ne ovat (ilmeisesti kaikki) roskaa. Kone lisää ne kaiketi automaattisesti? 
Saksaksi mainittiin "Rechtsstaat" - siis oikeusvaltio. Ruotsiksi vieläkin pahempi - ei suinkaan "legalitetsprincip" niinkuin pitäisi vaan "Rättsväsen" joka on suomeksi oikeuslaitos!! Korjasin ne, jotka tiesin, muilta osin otin vain pois ne jotka oli mitä ilmeisimmin virheellisiä.
--KHJ 24. kesäkuuta 2006 kello 12.55 (UTC)
replies: text: Linkitykset toisiin kieliin tehdään olemassa oleviin artikkeleihin. Ruotsinkielisessä Wikipediassa ei ole artikkelia :sv:legalitetsprincip. Virheelliset linkitykset pitää toki poistaa. Samat virheellisiksi väitetyt linkitykset ovat en.wikissä, josta botti on ne lisännyt tänne. --TBone 24. kesäkuuta 2006 kello 13.01 (UTC)

message: Artikkelissa sanotaan: "Kielto säätää taannehtivasti vaikuttava laki koskee myös siviilioikeutta."  Onko tällaista koskaan pidetty ainakaan ehdottomana periaatteena, ja jos teoriassa onkin, kuinka tarkoin siitä on pidetty kiinni? Esimerkkinä taannehtivasti vaikuttavasta laista voisi mainita avioliittolakiin vuonna 1986 tehdyt muutokset, joilla avioeron saaminen tehtiin entistä helpommaksi: aikaisemman lain mukaanhan se kävi päinsä vain, jos jokin laissa mainittu avioeroperuste täyttyi. Muutos koski myös ennen uuden lain voimaantuloa solmittuja avioliittoja, joten ainakin siinä mielessä sekin oli taannehtiva laki. Tietääkseni sitä ei kuitenkaan säädetty perustuslain säätämisjärjestyksessä. -KLS 24. tammikuuta 2011 kello 10.48 (EET)
replies: text: Artikkelissa oleva tieto on hieman epätarkasti muotoiltu. Suomessa ei ole voimassa varsinaista kieltoa säätää taannehtivasti vaikuttavaa lakia, vaan taannehtivuuden kieltää pikemminkin se, että sellaiset säädökset voisivat olla perusoikeuksien tai muiden tärkeiden periaatteiden vastaisia. Tällaisia perusoikeuksia ovat mm. yhdenvertaisuusperiaate, artikkelin pääaiheena oleva rikosoikeudellinen laillisuusperiaate, omaisuudensuoja tai hallinnon puolella ns. luottamuksensuoja. Taannehtivan lain voi eduskunta säätää, mikäli perustuslakivaliokunta katsoo, että sen voi säätää joko tavallisessa tai sitten perustuslain säätämisjärjestyksessä. Mitä kauemmas historiaan mennään, sitä vähemmän yleensä perusoikeuksista välitettiin. (Tämä on NNPOV :)

text: Otit esimerkiksi avioeroa helpottavat säännökset vuodelta 1987 (sic). Netissä ei ole niin vanhoja lainvalmisteluun liittyviä asiakirjoja saatavilla, mutta kyseessä oleva laki avioliittolain muuttamisesta ensinnäkin ei ollut taannehtiva, koska se ei koskenut aikaisempia avioeroja, vaan sen säädökset suuntautuivat tuleviin tapahtumiin. Sitä paitsi yhdenvertaisuusperiaatteen vuoksi on ollut tärkeää, että kaikkia aviopareja, jotka haluavat erota, kohdeltiin 1.1.1988 jälkeen samalla tavalla. Voidaan ajatella, että perusoikeuspunninnassa pohdittiin kenties tätä seikkaa ja päädyttiin siihen, että yhdenvertaisuus on tärkeämpi periaate kuin se, että laki omalta osaltaan muuttaa myös aiemmin solmittujen avioliittojen oikeussuhteita. Täytyisi tutkia valiokuntien mietintöjä. --Pxos 24. tammikuuta 2011 kello 22.06 (EET). (Kommenttia muokattu Pxos 25. tammikuuta 2011 kello 16.51 (EET).)
thread_title:  Taannehtivat siviilioikeudelliset lait 

message: Pyytäisin täsmentämään kieltoa taannehtivasta lainsäädännöstä. Tämä on pilkkuihin sekaantumista, mutta nyt tekstistä saattaa Matti Meikäläinen saada mielikuvan, että uudentyyppisen rikoksen tapahduttua siitä ei voi säätää kieltävää lakia tai lakipykälää, kun kysymys on siitä, ettei jo tapahtuneesta voi rangaista uudella lailla.Quill 14. tammikuuta 2012 kello 22.05 (EET)
thread_title:  Kappale Legaliteettiperiaate - taannehtivan rikoslainsäädännön kielto 

message: Tässä artikkelissa on keskitytty nähdäkseni täysin rikosoikeuteen? Laillisuusperiaate on laajempi asia. Ks. esim. https://tieteentermipankki.fi/wiki/Oikeustiede:laillisuusperiaate_hallinnossa_(valtios%C3%A4%C3%A4nt%C3%B6oikeus) joka liittyy aiheeseen olennaisesti. Slsh (keskustelu) 19. marraskuuta 2022 kello 23.03 (EET)
thread_title:  Laillisuusperiaate ei ole pelkästään rikosoikeudellinen periaate